Author: molnarova
Company: Úrad Vlády SR

Finančné memorandum Programu cezhraničnej spolupráce PHARE medzi Slovenskou republikou a Maďarskom pre rok 2003

FINANČNÉ MEMORANDUM

Európska komisia, ďalej uvádzaná ako "Komisia", konajúca v mene a v zastúpení Európskeho spoločenstva, ďalej uvádzaného ako "Spoločenstvo"

						na jednej strane a

Vláda Slovenskej republiky, ďalej uvádzaná ako "Príjemca"

						na strane druhej

SA DOHODLI NA NASLEDOVNOM:

Opatrenie v nižšie uvedenom článku 1 sa vykoná a bude financovať z rozpočtových zdrojov SpoloČenstva, v súlade s ustanoveniami tohto Memoranda. Technický, právny a administratívny rámec, v ktorom sa bude realizovať opatrenie v nižšie uvedenom článku 1, je stanovený vo Všeobecných podmienkach, ktoré sú prílohou Rámcovej dohody                              z 10. mája 1994 medzi Komisiou a PrÍjemcom a doplnené podmienkami tohto Memoranda a k nemu priloženými Osobitnými ustanoveniami.

ČLÁNOK 1 – CHARAKTER A PREDMET

Ako súčasť programu pomoci Spoločenstvo prispeje prostredníctvom grantu                     k financovaniu nasledovného opatrenia:

Číslo programu:	2003/004-616
Názov:                        Program cezhraničnej spolupráce medzi Slovenskou republikou    
a Maďarskom pre rok 2003
Doba trvania:		Do 30. novembra 2005

ČLÁNOK 2 – ZÁVÄZOK SPOLOČENSTVA

Finančný príspevok Spoločenstva je pevne stanovený v maximálnej výške 2 MEUR, ďalej uvádzaný ako "grant ES".

ČLÁNOK 3 – DOBA TRVANIA A UKONČENIA

Na účely tohto OPATRENIA sa týmto dáva k dispozícii GRANT ES, ktorý sa použije na uzatváranie zmlúv v termíne do 30. novembra 2005 podľa ustanovení tohto Memoranda. Všetky kontrakty musia byť podpísané do tohto dátumu. Finančné prostriedky z grantu ES, ktoré nebudú kontrahované do uvedeného termínu, prepadnú. Termín pre čerpanie grantu ES je 30. november 2006. Všetky platby sa musia uskutočniť do uvedeného termínu. Vo výnimočných prípadoch však môže komisia súhlasiť s primeraným predĺžením kontraktačného obdobia alebo termínu na výplatu finančných prostriedkov na základe riadne zdôvodnenej žiadosti prÍjemcu podanej s dostatočným predstihom. Platnosť tohto Memoranda končí uplynutím doby čerpania grantu ES. Všetky finančné prostriedky, ktoré neboli vyplatené, budú vrátené Komisii. 

ČLÁNOK 4 - ADRESY

Korešpondencia týkajúca sa vykonávania tohto opatrenia, s uvedením čísla a názvu opatrenia, sa bude adresovať nasledovne:

pre Spoločenstvo:

pán Eric van der Linden
vedúci Delegácie Európskej komisie v SR
Panská 3
811 01 Bratislava 
Slovenská republika
Fax: 00421-2-54432972

pre Príjemcu:

pán Pál Csáky
podpredseda vlády SR pre európsku integráciu
Námestie slobody 1
813 70 Bratislava 
Slovenská republika
Fax: 00421-2-52496759

ČLÁNOK 5 – POČET ORIGINÁLOV

Toto Memorandum je vypracované v dvoch vyhotoveniach v anglickom jazyku.

ČLÁNOK 6 – NADOBUDNUTIE PLATNOSTI

Toto Memorandum vstupuje do platnosti dátumom jeho podpisu oboma stranami. Žiadne výdavky, vzniknuté pred týmto dátumom, nebudú oprávnené na grant ES.

Prílohy sa považujú za neoddeliteľnú súčasť tohto Memoranda.

Dané v Bratislave					Dané v Bratislave
Dátum							Dátum

za PrÍjemcu			 		za SpoloČenstvo
Pál Csáky						Eric van der Linden
Podpredseda vlády 					vedúci Delegácie

Prílohy
1.		Rámcová dohoda (Prílohy A a B)
2.		Osobitné ustanovenia (príloha C)
3.		Informovanosť/publicita (príloha D)
											PRÍLOHA C

OSOBITNÉ USTANOVENIA

1. CIELE, POPIS 

Program bol navrhnutý na základe bilaterálnych rokovaní medzi Maďarskom a Slovenskom a na základe konzultácie s Európskou komisiou. Spoločná komisia pre spoluprácu pripravila a jednohlasne odsúhlasila v roku 2000 Spoločný programový dokument na obdobie rokov 2000-2006. Grantová schéma, vybraná na podporu v rámci programu maďarsko-slovenskej cezhraničnej spolupráce PHARE pre rok 2003, je v súlade s obsahom Spoločného programového dokumentu.

Podprogram 01 (Grantová schéma)- CRIS N° 2003/004-628-01 (Maďarsko)                        a 2003/004-616-01 (Slovenská republika)
EKONOMICKÁ SPOLUPRÁCA – CEZHRANIČNÁ PODNIKATEĽSKÁ SPOLUPRÁCA:
Rozvoj a podpora podnikateľských sídiel a infraštruktúry, inovačných aktivít a ľudských zdrojov v prihraničných oblastiach
Jedným z hlavných znakov regionálneho usporiadania hospodárstva je, že súkromný sektor je charakterizovaný veľkým počtom malých spoločností. Týmito spoločnosťami sú primárne malé podniky a mikropodniky a sú príznačné nízkym stupňom investícií, zastaralou technológiou a nízkou produktivitou. Tieto nedostatky sú spojené s deficitmi na báze  riadiacich schopností, chýbajúceho povedomia o kvalite, nízkej zahraničnej konkurencieschopnosti. Naviac malí a strední podnikatelia musia čeliť tak externým faktorom ako aj slabej podnikateľskej infraštruktúre, striedajúcej sa kvalite služieb na podporu malého a stredného podnikania (MSP) a fragmentovanej podpore MSP.

Iniciatívy MSP pre cezhraničnú spoluprácu musia byť tiež posilnené, keďže v sektore MSP chýbajú informácie o možnostiach a ponukách trhu, ktoré existujú za hranicou. Cezhraničné prepojenia sú stále veľmi slabé medzi malými a strednými podnikateľmi v súvislosti s celkovou podkapitalizáciou, zatiaľčo mnohonárodné spoločnosti majú relatívne silné pôsobenie na oboch stranách hraničného územia.

Vybudovanie primeraného prostredia na podporu MSP ako aj vyšších vzdelávacích inštitúcií a výskumných centier by mohlo prispieť ku katalytickému efektu inovačných a technologických aktivít v celom regióne. Hlavný nedostatok vlastného kapitálu a úvery, ktoré sú k dispozícii, brzdia podniky vo využívaní výskumu a výsledkov vývoja.

Avšak napriek všetkým týmto nedostatkom, MSP má veľký potenciál na rozvoj, a tiež hrá významnú úlohu v podchytení nezamestnanosti a posilnení základu produktivity  cezhraničných regiónov. 

V skutočnosti nedostatky vo výskume a vývoji, popísané vyššie, by mohli byť premostené  zavádzaním nových metód na podporu inovačných aktivít, ktoré by mohli pomôcť zmeniť usporiadanie produkcie smerom ku hospodárskym aktivitám založeným na skúsenostiach od aktivít založených na lacnej práci a produkujúcej nízku pridanú hodnotu. Naviac, inštitucionálny a vzdelávací predpoklad na vylepšenie inovačných aktivít skutočne existuje             v dominantných sídlach regiónu (Košice, Miškolc). 

V súlade s týmito globálnymi cieľmi definovanými vyššie, obidve krajiny podporujú zvlášť “Cezhraničnú podnikateľskú spoluprácu” v hraničnom regióne v rámci programu pre rok 2003. Návrh projektu je v súlade s rozvojovými koncepciami daného regiónu a vyvinul sa spoločne prostredníctvom maďarských a slovenských partnerov.

V programovacom roku 2003, mimo hlavných priorít cezhraničného rozvoja, sa program zameriava na cieľ hospodárskeho rozvoja (opatrenie 1 a opatrenie 2 priority 3 Spoločného programovacieho dokumentu) implementovaného prostredníctvom spoločnej grantovej schémy. Projekt rieši v prvom rade posilnenie  maďarsko-slovenskej hospodárskej spolupráce prostredníctvom podporovania organizácií, ktoré poskytujú podnikateľské služby                       v hraničnom regióne.   Vytvorenie priaznivých podmienok a inštitucionálneho rámca podporí hospodárskych aktérov, aby rozvíjali cezhraničné vzťahy. Budovanie siete a šírenie informácií medzi výskumom, vývojovými inštitúciami a inovačnými, resp. technologickými centrami regiónu zlepší stupeň podnikateľských služieb ako aj infraštruktúru pre malé a stredné podnikanie na oboch stranách hranice. Taktiež uľahčí využívanie potenciálov cezhraničnej spolupráce a zlepší hospodársky stav regiónu.

Príspevok PHARE CBC: | 3 600 000 €  (1 800 000 € pre Maďarsko a 1 800 000 € pre Slovensko)

Podprogram 02: CRIS N°  2003/004-628-02 (Maďarsko) a 2003/004-616-02 (Slovenská Republika)
Spoločný fond malých projektov

SFMP podporí rozvoj, osobitne v oblasti aktivít malého rozsahu s cezhraničným efektom (posilnenie spolupráce v oblasti “ľudia ľuďom”), podľa priorít a opatrení daných v Spoločnom programovom dokumente.

Spoločný fond malých projektov (SFMP) podporuje projekty so žiadosťou o podporou PHARE maximálne vo výške 50 000 € a s dobou realizácie projektu v dĺžke jedného roku. Žiadatelia                o grant sú vyzvaní na základe publikovanej výzvy na predkladanie projektov a  potom vybraní Spoločnou hodnotiacou komisiou v súlade so Špeciálnou príručkou pre riadenie SFMP.

Príspevok PHARE CBC: | 400 000 € (200 000 € pre Maďarsko a 200 000 € pre Slovensko).

2.	 Rozpočet

Nasledujúca tabuľka špecifikuje príspevok EÚ pre program.

PHARE CBC Maďarsko-Slovensko pre rok 2003 (€)

CRIS Č.

Názov projektu

PHARE
Budovanie inštitúcií

PHARE
Investícia

Spolu

2003/004-628-01
Maďarsko/Slovensko

Podprogram 1:
Grantová schéma

| Rozvoj a podpora podnikateľských sídiel a infraštruktúry, inovačných aktivít a ľudských zdrojov                   v prihraničných oblastiach | 0 | 1 800 000 | 1 800 000

2003/004-616-01
Slovensko/Maďarsko

Rozvoj a podpora podnikateľských sídiel a infraštruktúry, inovačných aktivít a ľudských zdrojov                   v prihraničných oblastiach

0

1 800 000

1 800 000

2003/004-628-02
Maďarsko/Slovensko

Podprogram 2:
Spoločný fond malých projektov

| Spoločný fond malých projektov | 200 000 | 0 | 200 000

2003/004-616-02
Slovensko/Maďarsko

Spoločný fond malých projektov

200 000

0

200 000

| SPOLU | 400 000 | 3 600 000 | 4 000 000

V súlade s manuálmi pre program PHARE 2000-2006 ako aj revidovanou verziou v roku 2002 [C(2002)3303-2], všetky investičné projekty podporované prostredníctvom PHARE, musia získať spolufinancovanie z národných verejných prostriedkov.  
Príspevok Spoločenstva môže činiť maximálne 75% celkových oprávnených verejných nákladov.

dane nie sú oprávnenou položkou na spolufinancovanie

Spolufinancovanie na projekty budovania inštitúcií poskytuje príjemca pomoci, ktorý znáša určité infraštruktúrne a na prevádzku implementácie potrebné náklady, prostredníctvom financovania ľudských a iných zdrojov, vyžadovaných na efektívnu a účinnú absorpciu pomoci PHARE.

3. 	SYSTÉM IMPLEMENTÁCIE

a)	Finančné a projektové riadenie kandidátskymi krajinami

Program bude riadený v súlade s postupmi Rozšíreného decentralizovaného implementačného systému PHARE (EDIS) tak, ako je dané v Akreditačnom rozhodnutí EDIS-u a Dohode o implementácii EDIS-u (Implementačná dohoda EDIS-u; EIA) uzavretými medzi Maďarskom/Slovenskom a Komisiou jednotlivo. Pred uzavretím spomínanej Dohody, bude implementácia sledovať výnimočne postupy Decentralizovaného implementačného systému (DIS). Akokoľvek, rozšírená decentralizácia bude najneskôr uvedená do platnosti od dátumu vstupu.

v súlade s pravidlami danými v Nariadení Rady 1605/2002 (Finančné nariadenie), najmä v čl. 164, Nariadení komisie 2342/2002 (Implementačné pravidlá Finančného nariadenia)  a v prílohe Nariadenia Rady 1266/1999

v súlade s pravidlami danými v Nariadení Rady 1605/2002 (Finančné nariadenie), Nariadení komisie 2342/2002 (Implementačné pravidlá Finančného nariadenia)  a v prílohe Nariadenia Rady 1266/1999

Národný koordinátor zahraničnej pomoci (NAC) bude niesť celkovú zodpovednosť                 za programovanie a monitorovanie programov PHARE. Splnomocnenec pre Národný fond (NAO) a Splnomocnenci pre program (PAO) zabezpečia, aby boli programy implementované v súlade s procedúrami stanovenými v Implementačnej dohode EDIS-u a/alebo v Manuáli DIS a inými pokynmi Komisie, a aby všetky zmluvy, ktoré sú požadované k implementácii Finančného memoranda, boli udelené, využívajúc pritom postupy a štandardné dokumenty definované a najnovšie publikované Európskou komisiou pre implementáciu externých opatrení. 

NAC a NAO budú mať spoločnú zodpovednosť za koordináciu medzi programami PHARE (vrátane PHARE CBC), ISPA a SAPARD, ako aj štrukturálnych a Kohézneho fondu.
Národný fond (NF) na maďarskom a slovenskom ministerstve financií bude, každý zvlášť, pod vedením NAO dohliadať nad finančným riadením programu a bude zodpovedať za hlásenie Európskej komisii. NAO bude mať celkovú zodpovednosť za finančné riadenie fondov PHARE. Zaistí rešpektovanie pravidiel, nariadení a postupov PHARE vzťahujúcich sa k obstarávaniu, hláseniu a finančnému riadeniu rovnako ako pravidlám štátnej pomoci Spoločenstva, a aby boli hlásenia a systém projektového informovania funkčné. Toto zahŕňa zodpovednosť za hlásenie všetkých podozrivých a skutočných prípadov sprenevery a nezrovnalostí. NAO bude mať celkovú zodpovednosť za fondy PHARE programu do ukončenia programu.

b) Veľkosť projektu

Maďarská a slovenská strana sa v SPD dohodli použiť pre účely SFMP 400 000 € (200 000 € pre každú krajinu).

Grantová schéma „Rozvoj a podpora podnikateľských sídel a infraštruktúry, inovačných aktivít a ľudských zdrojov v prihraničných oblastiach“ bude podporená zvyšným dostupným rozpočtom 3,6 mil. € (1,8 mil. €  pre každú krajinu).

c) Konečný termín kontrahovania a vyplácania

Všetky kontrakty musia byť uzatvorené do 30. novembra 2005. V žiadnom prípade nemôže doba kontrahovania prekročiť tri roky po dátume celkového kontrahovania. 

Všetky platby musia byť uskutočnené do 30. novembra 2006. Rozpočtové záväzky, ktoré nevyústili do platby počas troch rokov od platného dátumu kontrahovania, budú navrátené späť. 

d) Postup vyrovnania účtov a vrátenie finančných prostriedkov

Postup vyrovnania účtov sa ustanoví v súlade s článkom 53 odstavca 5 Finančného nariadenia a článku 42 Implementačných pravidiel k Finančnému nariadeniu. 

Nariadenie Rady 1605/2002 z 25. júna 2002

Nariadenie Komisie 2342/2002 z 23. decembra 2002

Akákoľvek dokázaná nezrovnalosť alebo sprenevera odhalená kedykoľvek počas implementácie programu bude mať za následok vymáhanie peňažných prostriedkov Komisiou. 

ako je definované pod číslom 8a (Audit a opatrenia proti sprenevere kandidátskych krajín) tohto dokumentu

Ak sa zdá, že realizácia opatrenia nezdôvodňuje použitie časti alebo celej alokovanej finančnej pomoci, Komisia vykoná primerané prešetrenie prípadu, a najmä požiada krajinu príjemcu pomoci o poskytnutie stanoviska v lehote, ktorú stanoví, a o nápravu všetkých porušení.
Po prešetrení uvedenom v predchádzajúcom odseku môže Komisia zredukovať, pozastaviť alebo zrušiť finančnú pomoc v rámci tých opatrení, u ktorých prešetrenie odhalí porušenie predpisov, nepatričnú kombináciu prostriedkov alebo neschopnosť dodržať podmienky Finančného memoranda, hlavne ak ide o významnú zmenu ovplyvňujúcu podstatu alebo podmienky implementácie opatrenia, na ktoré sa nevyžiadalo schválenie Komisie. Akékoľvek zníženie alebo zrušenie pomoci je dôvodom na spätné získanie vyplatených súm. 
Ak Komisia zistí, že sa neodstránilo porušenie predpisov, alebo že celá akcia alebo jej časť nezdôvodňuje použitie celej pridelenej finančnej pomoci alebo jej časti, môže Komisia vykonať primerané prešetrenie prípadu a požiadať krajinu príjemcu, aby predložila stanovisko v rámci stanovenej lehoty. Ak krajina príjemcu po prešetrení neuskutočnila žiadne nápravné opatrenia, Komisia môže:
(a)	znížiť alebo zrušiť akýkoľvek preddavok;
(b)	zrušiť celú pomoc poskytnutú na dané opatrenie alebo jej časť.
Komisia určuje rozsah nápravy, pričom berie do úvahy podstatu (charakter) porušenia predpisov a rozsah zlyhania v riadiacich a kontrolných systémoch. 
Všetky finančné prostriedky, ktoré neboli využité do termínu skončenia programu, sa vrátia Komisii. Hneď po skončení lehoty na vyplácanie Finančného memoranda vydá NAO záverečné písomné vyhlásenie s podpornou dokumentáciou, v ktorej uvedie celkovú sumu nakontrahovaných a vyplatených prostriedkov. Priloží k nemu aj konečné bankové zosúladenie účtu s bankovým výpisom uvádzajúce existujúce zostatky na účtoch NF/IA/CFCU.
Bez ohľadu na vrátenie nepoužitých a neopodstatnených finančných prostriedkov sa po skončení platnosti Finančného memoranda môže vydať doplnkový príkaz na vrátenie, vychádzajúci z finálneho auditu hodnovernosti a dôslednosti zmlúv a vykonaných platieb, ako aj ich súladu s ustanoveniami Finančného memoranda, pričom sa prihliada na nezávislý názor záverečného auditu.
Splnomocnenec pre Národný fond (NAO) zabezpečí refundáciu všetkých nepoužitých prostriedkov alebo akejkoľvek sumy, ktorá bola neprávom vyplatená, do šesťdesiatich kalendárnych dní odo dňa oznámenia. Ak NAO nevráti sumu, ktorú dlhuje Komisii, vráti túto čiastku Komisii krajina príjemcu. Z nesplatených čiastok sa budú účtovať úroky z omeškania v súlade s pravidlami uvedenými vo Finančnom nariadení o rozpočte Spoločenstva. 
e.) Finančné toky
Komisia bude prevádzať finančné prostriedky na Národné fondy v súlade s Memorandom o porozumení podpísaným medzi Komisiou a Maďarskom zo dňa 17. decembra 1998 a medzi Komisiou a Slovenskou republikou zo dňa 10. decembra 1998. Finančné prostriedky budú prevedené na základe žiadosti od splnomocnenca pre NF na osobitný bankový účet denominovaný v €, otvorený a spravovaný NF v banke, vopred odsúhlasenej Komisiou. 
aa) Prevod finančných prostriedkov na Národný fond

Prvá platba do výšky 20% finančných prostriedkov, ktorá sa má spravovať miestne, predstavujúca predfinancovanie, sa prevedie na Národný fond po podpísaní Finančného memoranda a finančných zmlúv medzi Národným fondom a implementačnou agentúrou (IA). Ustanovenia predpokladané v článkoch 2 a 13 Memoranda o porozumení o založení Národného fondu musia byť tiež dodržané. Okrem toho musí NAO predložiť Komisii menovanie programových splnomocnencov a popis zavedeného systému, s dôrazom na informačný tok medzi Národným fondom a IA a spôsob, v ktorom sa budú vykonávať platby. 

ako je definované v článku 81.1.b.i. Finančného nariadenia

Uskutočnia sa dve ďalšie platby, každá vo výške do 30% prostriedkov, ktoré sa majú  spravovať miestne. Druhá platba sa uskutoční po vyplatení 5% rozpočtu^8 zo strany IAs a CFKJ. O tretiu platbu sa môže požiadať vtedy, keď  bolo vyplatených 35% z celkového rozpočtu, ktorý je v platnosti. Štvrtá platba sa uskutoční po vyplatení 70% z celkového rozpočtu, ktorý je v platnosti a po uskutočnení všetkých výdavkov (t.j. plnom nakontrahovaní). Nie neskôr ako dva mesiace po uplynutí konečného termínu vyplácania predloží Národný fond konečné výdavky, ktoré budú viesť k vyrovnaniu všetkých platieb voči záverečným overeným výdavkom, ktoré vznikli, a ktoré sa budú v tom čase rovnať uskutočneným platbám (záverečné vyúčtovanie)^8.

^8 ako je definované v článku 105 Implementačných pravidiel

NAO môže výnimočne žiadať o vyplatenie vyššieho percenta než je vyššie uvedené v súlade s postupmi stanovenými vo vyššie uvedenom Memorande o porozumení. Žiadne vyplatenie sa nemôže uskutočniť, ak sa nerešpektovali vyššie uvedené spúšťacie mechanizmy s výnimkou predchádzajúceho splnomocnenia z ústredia Európskej komisie. 

bb)	Prevod finančných prostriedkov na implementačné agentúry 

Národný fond prevedie finančné prostriedky na implementačné agentúry v súlade s finančnými dohodami (FAs) podpísanými medzi NFs a IAs. Bankové účty pre podprogramy budú otvorené v mene príslušnej implementačnej agentúry, ktorá je zodpovedná za finančné riadenie podprogramu podľa článku 13 Memoranda o porozumení o zriadení Národného fondu. 

V rámci decentralizovaného implementačného systému (DIS) každú finančnú dohodu vopred schváli Európska komisia. V prípade, že NF je sám platobným agentom pre IA, prevod finančných prostriedkov z NF na IA sa neuskutoční. Každá IA musí byť vedená programovým splnomocnencom (PAO), ktorého po konzultácii s národným koordinátorom zahraničnej pomoci (NAC) vymenuje splnomocnenec pre Národný fond (NAO). PAO bude zodpovedný za všetky operácie vykonávané príslušnou IA.

Pri zmluvách na finančné prostriedky, viazané na záručnú dobu presahujúcu dobu, počas ktorej sa uskutočňujú platby v rámci programu, bude celková suma prostriedkov vzťahujúcich sa na tieto zmluvy, vypočítaná splnomocnencom pre program a potvrdená Komisiou, vyplatená pred oficiálnym skončením programu implementačnej agentúre. Implementačná agentúra preberá plnú zodpovednosť za deponovanie finančných prostriedkov až do splatnosti poslednej platby a za použitie finančných prostriedkov poskytnutých v rámci týchto platieb v súlade s ustanoveniami o viazanosti. 

Implementačná agentúra ďalej preberá plnú zodpovednosť vo vzťahu k dodávateľom za plnenie povinností vyplývajúcich z ustanovení o viazanosti. Úroky z viazaných prostriedkov vyplatí Komisii po uskutočnení poslednej platby dodávateľ. Prostriedky, ktoré sa dodávateľom nevyplatili po uskutočnení posledných platieb, sa uhradia Komisii. Celkový prehľad o využití prostriedkov deponovaných na garančných účtoch – a najmä o platbách z nich vykonaných – ako aj o vzniknutých úrokoch bude raz ročne predkladať Komisii splnomocnenec pre Národný fond. 

c.c.) Úroky

V princípe všetky bankové účty^9 sú úročené. Úroky sa nahlasujú Európskej komisii. V prípade rozhodnutia Komisie sa na základe návrhu splnomocnenca pre Národný fond môžu úroky reinvestovať do programu. 

^9 Najmä, ale nie výlučne, účty vedené NF, CFCU a IAs.

f.) Implementačné agentúry budú zodpovedné pre podprogramy nasledovne:
V Maďarsku bude niesť celkovú zodpovednosť pre maďarsko-slovenský program cezhraničnej spolupráce PHARE maďarský Úrad premiéra ako implementačný orgán všetkých podprogramov programu. Národná agentúra pre regionálny rozvoj je nominovaná ako implementačná agentúra pre maďarsko-slovenský program cezhraničnej spolupráce pre rok 2003.
Na Slovensku bude pôsobiť Agentúra pre podporu regionálneho rozvoja na Ministerstve výstavby a regionálneho rozvoja SR, ako implementačná agentúra pre všetky podprogramy.
g.) Vyhodnotenie dopadov na životné prostredie a ochrana prírody

Postupy pre hodnotenie dopadov na životné prostredie tak, ako sú uvedené v smernici EIA^10 sú plne aplikovateľné pre všetky investičné projekty PHARE. Ak ešte nebola smernica EIA plne prenesená, postupy by mali byť podobné ako tie, ktoré sú stanovené v hore uvedenej smernici. Keby nejaký projekt spadal do prílohy I alebo II smernice EIA, vykonanie postupu EIA musí byť zdokumentované^11.

^10 DIR 85/337/EEC; OJ L 175/40; 5.7.1985; podľa prílohy DIR 97/11/EEC; OJ L 73/5; 14.3.1997

^11 V prílohe EIA pre príslušný investičný projektový návrh

Ak je pravdepodobné, že projekt ovplyvní miesta dôležité z hľadiska ochrany prírody, príslušné vyhodnotenie podľa článku 6 smernice o prirodzenom prostredí^12, musia byť zdokumentované^13. 

^12 DIR 92/43/EEC; OJ 206/7; 22.7.1992

^13 V prílohe o ochrane prírody pre zodpovedajúci investičný projektový návrh

Všetky investičné projekty sa budú vykonávať v súlade s príslušnou legislatívou Spoločenstva o ochrane životného prostredia. Projektové návrhy budú obsahovať zvláštne klauzuly o súlade s príslušnou legislatívou EÚ v oblasti životného prostredia podľa typu činnosti vykonávanej v rámci každého investičného projektu.

h.) Zvláštne pravidlá pre určité komponenty programu

Grantové schémy

Pre grantové schémy v oblasti hospodárskej a sociálnej súdržnosti bude presný systém implementácie špecifikovaný v príslušných projektoch (project fiches) v súlade s týmito princípmi:

•	Postupy a formáty, ktoré sa použijú pri realizácii schém a  pri udeľovaní grantov  sa budú riadiť ustanoveniami Praktickej príručky. Zvláštna pozornosť sa bude venovať výberovému procesu prijímateľských projektov, ktorý sa musí vykonať na technickej úrovni prostredníctvom výberových komisií pozostávajúcich z expertov menovaných danými orgánmi, ktoré spolufinancujú dané schémy ako aj  príslušnými riadiacimi útvarmi a záujmovými skupinami angažovanými v daných schémach.  
•	Kompetentný PAO pre daný program,  pod ktorým sa financuje grantová schéma, si musí podržať jeho/jej  zmluvnú a finančnú zodpovednosť za realizáciu daných schém. Hlavne musí PAO formálne odsúhlasiť výzvu na predkladanie návrhov, formuláre žiadostí,  kritériá hodnotenia, práve tak ako postup pri  výbere a výsledky.  PAO musí tiež podpísať zmluvy týkajúce sa grantu  s prijímateľmi pomoci a zabezpečiť adekvátne monitorovanie a finančnú kontrolu pod jeho/jej právomocou a zodpovednosťou. S výnimkou tohto môže byť riadenie daných schém decentralizované od PAO na patričné orgány  na sektorovej alebo regionálnej úrovni.
•	Pred akreditáciou EDIS, sa bude jednotlivo vyžadovať ex-ante súhlas Delegácie Európskej komisie v Maďarsku a na Slovensku v súlade s ustanoveniami kapitoly 6 Praktickej príručky (decentralizovaná ex-ante kontrola).

•	Implementácia vybraných projektov prostredníctvom poskytovania prác, dodávok a služieb zmluvne subdodávaných zo strany konečných prijímateľov individuálnych grantov, bude podliehať predpisom týkajúcich sa obstarávania uvedených v Praktickej príručke.

•	Po presvedčivom vyhodnotení spôsobilosti implementačnej agentúry dôkladne a účinne prevádzkovo a finančne riadiť schémy (porovnaj sekciu 11 a prílohu 4 Smernice pre programovanie PHARE 2003), Delegácia Európskej komisie sa môže rozhodnúť o vzdaní sa ex-ante odsúhlasovania subkontrahovania vykonávaného konečnými prijímateľmi jednotlivých grantov. Podrobné ustanovenie  upravujúce úlohu Delegácie vo vyššie zmienenej fáze subkontrahovania bude primerane špecifikované vo výmene korešpondencie medzi Delegáciou a národnými orgánmi nasledujúc vyššie zmienené vyhodnotenie.

•	Grantové schémy nebudú zahŕňať projekty, kde je príspevok PHARE viac ako 2 milióny € a menej ako 50 000 €. Dolnej hranice sa možno vzdať po vyššie zmienenom vyhodnotení spôsobilosti implementačnej agentúry zabezpečiť dôkladné finančné riadenie. Dolná hranica sa neuplatňuje v  prípade mimovládnych organizácií.  

Finančné záväzky podľa podmienok PHARE nadobudnú účinnosť k dátumu podpisu grantových kontraktov zo strany oprávneného PAO. Implementácia projektu a všetky vyplatenia finančných prostriedkov PHARE sa vykonajú pred dátumom skončenia tohoto Finančného memoranda.
Fond malých projektov CBC
Fond malých projektov bude financovať projekty pod 50 000 € (príspevok PHARE). Nebude zahŕňať hmotné investície iné než malú infraštruktúru nevytvárajúcu podstatný čistý výnos. 

Maximálne 7% príspevku PHARE možno použiť z Fondu malých projektov na výdavky súvisiace s prípravou, výberom, hodnotením a monitorovaním pomoci.

4. Monitorovanie a hodnotenie
Projektová implementácia tohto programu sa bude monitorovať prostredníctvom Spoločného monitorovacieho výboru (JMC). Jeho členmi sú splnomocnenec pre Národný fond, národný koordinátor zahraničnej pomoci a Európska komisia. JMC zasadá minimálne raz za rok s cieľom posúdiť všetky programy financované z programu PHARE a vyhodnotiť, aký pokrok sa ich prostredníctvom dosiahol pri plnení cieľov vytýčených vo finančných memorandách a partnerstvách pre vstup. JMC môže odporučiť zmenu priorít, resp. realokáciu prostriedkov z programu PHARE. Okrem toho raz ročne JMC posudzuje pokrok dosiahnutý vo všetkých predvstupových programoch finančnej pomoci EÚ (PHARE, ISPA a SAPARD).
 
V súvislosti s programom PHARE pomáhajú Spoločnému monitorovaciemu výboru aj Sektorové monitorovacie podvýbory (SMSC), ktoré takisto tvorí národný koordinátor zahraničnej pomoci, splnomocnenec pre program každej implementačnej agentúry (prípadne CFCU) a útvary Európskej komisie. Monitorovací podvýbor podrobne posudzuje pokrok dosiahnutý v rámci každého programu, vrátane jeho komponentov a zmlúv, ktoré JMC zostavil do vhodných monitorovacích sektorov. Každý sektor monitoruje jeden Sektorový monitorovací podvýbor na základe pravidelných monitorovacích správ vypracovaných implementačnou agentúrou a priebežných hodnotení vypracovaných nezávislými hodnotiteľmi. SMSC predkladá odporúčania týkajúce sa jednotlivých aspektov riadenia a štruktúry a zabezpečí ich splnenie. Monitorovací podvýbor podlieha Spoločnému monitorovaciemu výboru, ktorému predkladá celkové podrobné správy o všetkých programoch financovaných z prostriedkov PHARE v jeho sektore.

Útvary Európskej komisie zaručia vykonanie ex-post hodnotenia po ukončení programu.

5. Audit a opatrenia proti podvodom

a) Na strane kandidátskych krajín^14

^14 v súlade s pravidlami ustanovenými v článku 54 Finančného nariadenia

Komisia každoročne dostane plán auditu a zhrnutie nálezov z vykonaných auditov. Komisia musí mať k dispozícii audítorské správy. 

Kompetentný národný finančný kontrolný orgán vykoná primeranú kontrolu implementácie programu.

Po vnútroštátnych kontrolách alebo kontrolách zo strany Spoločenstva zabezpečia prijímajúce krajiny vyšetrenie a uspokojivé vyriešenie prípadov, v ktorých existuje podozrenie alebo sa dokázal podvod alebo porušenie predpisov.

Porušením predpisov sa rozumie akýkoľvek rozpor s právom Spoločenstva^15, ktorý je výsledkom konania alebo opomenutia zo strany ekonomického operátora a ktorý spôsobil, resp. mohol poškodiť všeobecný rozpočet Spoločenstiev alebo rozpočty nimi spravované, a to buď znížením alebo stratou príjmov vyplývajúcich z vlastných zdrojov vyberaných priamo v mene Spoločenstiev, alebo neopodstatnenou výdavkovou položkou.

^15 definované ako súhrn pravidiel Spoločenstva aplikovateľných medzi stranami Finančného memoranda (napr. Európske dohody, Rámcová dohoda, Memorandum o porozumení, Memorandum o porozumení ku vytvoreniu Národného fondu atď.)

Podvodom sa rozumie akékoľvek úmyselné konanie alebo opomenutie, ktoré sa vzťahuje na:

(i)	použitie alebo predloženie nepravdivých, nesprávnych alebo neúplných prehlásení alebo dokladov, na základe ktorých dôjde k zneužitiu, resp. neoprávnenému ponechaniu si prostriedkov zo všeobecného rozpočtu Európskych spoločenstiev alebo z  rozpočtov, ktoré spravujú Európske spoločenstvá, resp. sú spravované v ich mene,

(ii)	neposkytnutie informácií v rozpore s konkrétnou povinnosťou, s rovnakým efektom,

(iii)	nesprávne použitie týchto prostriedkov na iné účely než tie, na ktoré boli pôvodne vyčlenené.

Národné orgány zabezpečia fungovanie ekvivalentného kontrolného mechanizmu                       a výkazníctva, ako je definované v Nariadení komisie č. 1681/94^16.

^16 OJ L 178; 12.7.94; str. 43 - 46

Predovšetkým podozrivé a reálne prípady podvodov a nezrovnalostí, ako aj opatrenia vzťahujúce sa k tomu, ktoré boli vykonané národným orgánom, musia byť bez zbytočného odkladu ohlásené útvarom Komisie. Aj v prípade, pokiaľ nexistuje podozrenie alebo sa nedokázal podvod alebo porušenie predpisov na hlásenie, príjemca informuje Komisiu o tejto skutočnosti na konci každého štvrťroku.

b) Na strane Komisie

Všetky Finančné memorandá, ako aj z nich vyplývajúce zmluvy, sú predmetom dohľadu a finančnej kontroly zo strany Komisie (vrátane Európskeho úradu pre boj proti podvodom) a auditov Účtovného dvora. Patria sem kontroly na mieste a pokiaľ nie je aplikovateľný Rozšírený decentralizovaný systém na implemenatčné agentúry v danej kandidátskej krajine, opatrenia ako ex-ante overovania verejných súťaží a uzatvárania zmlúv, ktoré vykoná Delegácia v danej kandidátskej krajine a kontroly na mieste.

V záujme zabezpečenia efektívnej ochrany finančných záujmov spoločenstva môže Komisia vykonávať kontroly na mieste a inšpekcie v súlade s postupmi ustanovenými v nariadení rady (Euratom, ES) č. 2185/96^17.

^17 OJ L 292; 15.11.1996; str. 2 - 5

Účty a operácie Národného fondu a tam, kde to je aplikovateľné, CFKJ a všetkých príslušných implementačných agentúr môže Komisia kontrolovať podľa vlastnej úvahy prostredníctvom externého audítora kontrahovaného Komisiou bez ujmy na povinnostiach Európskej komisie a Európskeho účtovného dvora v súlade so „Všeobecnými podmienkami vzťahujúcimi sa na Finančné memorandum“ pripojeného k Rámcovej dohode.

6. InformovanosŤ/publicita

Programový splnomocnenec zodpovedá za zabezpečenie prijatia potrebných opatrení na zabezpečenie náležitej publicity všetkých aktivít financovaných z programu. Zrealizuje to              v úzkom kontakte s Delegáciou Európskej komisie. Ďalšie podrobné informácie sú uvedené          v prílohe "Informovanosť/Publicita".

7. Špeciálne podmienky

V prípade, ak sa odsúhlasené záväzky nesplnia z dôvodov, ktoré nemôže príslušne ovplyvniť vláda Maďarska a Slovenskej republiky, Komisia môže revidovať program s cieľom, podľa svojho uváženia, zrušiť ho celý alebo jeho časť, prípadne realokovať nepoužité prostriedky           na iné účely v súlade s cieľmi programu PHARE. 

PRÍLOHA D KU FINANČNÉMU MEMORANDU (INFORMOVANOSŤ A PUBLICITA)

Informovanosť a Publicita Programov
Európskych Spoločenstiev PHARE, ISPA a SAPRD

1.	Cieľ a rozsah
	Úmyslom opatrení zameraných na informovanosť a publicitu týkajúcich sa pomoci zo strany programu PHARE Európskeho spoločenstva je zvýšiť uvedomelosť  verejnosti a transparentnosť akcií EÚ a vytvoriť konzistentnú predstavu opatrení vo všetkých žiadateľských krajinách. Informovanosť a publicita sa budú týkať opatrení, ktoré dostávajú príspevok  z programu PHARE.
2.	Všeobecné princípy
	Patričný programový splnomocnenec zodpovedný za implementáciu Finančného memoranda a iných foriem  pomoci bude zodpovedať za publicitu priamo na mieste. Publicita sa bude robiť v spolupráci s Delegáciami EK, ktorá bude informovaná                   o opatreniach, ktoré sa prijali za týmto účelom.
	Kompetentné národné a regionálne orgány vykonajú všetky patričné administratívne kroky na to, aby zabezpečili efektívne uplatňovanie týchto dojednaní a aby spolupracovali s Delegáciami EK priamo na mieste.
	Opatrenia, týkajúce sa informovanosti a publicity popísané nižšie vychádzajú z ustanovení predpisov a rozhodnutí, ktoré sú aplikovateľné na Štruktúrne fondy. Ide o:
-	Nariadenie (EEC) 1159/2000, Úradný vestník Európskych spoločenstiev č. L130/30, 31. máj 2000;
-	Rozhodnutie Komisie z 31. mája 1994; Úradný vestník Európskych spoločenstiev   č. L 152/39, 18. júna 1994. 
Špecifické ustanovenia, ktoré sa vzťahujú k ISPA sú zahrnuté:
-	Rozhodnutie Komisie z 22. júna 2001, Úradný vestník Európskych spoločenstiev    č. L.182/58
	Opatrenia, týkajúce sa informovanosti a publicity musia byť v súlade s ustanoveniami vyššie uvedeného predpisu a rozhodnutia. Práve tak je k dispozícii pre kompetentné národné, regionálne a miestne orgány príručka o zhode zo strany Delegácie EK v kandidátskej krajine.
3.	Informovanosť a publicita týkajúca sa programov PHARE 
	Opatrenia, týkajúce sa informácií a publicity budú predmetom koherentnej zložky opatrení definovaných kompetentnými národnými, regionálnymi a miestnymi orgánmi v spolupráci s Delegáciami EK počas trvania Finančného memoranda pričom sa budú týkať programov a iných foriem pomoci.
	Náklady spojené s informovanosťou a publicitou, týkajúce sa individuálnych projektov, sa uhradia z rozpočtu na tieto projekty.
	Keď sa realizujú programy PHARE, musia platiť opatrenia stanovené nižšie pod (a) a (b):
(a)	 Kompetentné orgány kandidátskych krajín budú publikovať obsah programov a iné formy pomoci tou najvhodnejšou formou. Zabezpečia, aby boli takéto dokumenty patrične rozširované a budú ich držať tak, aby boli k dispozícii pre strany, ktoré o ne majú záujem. Zabezpečia konzistentnú prezentáciu takéhoto vyprodukovaného informačného a propagačného materiálu po celom území kandidátskej krajiny.
(b)	Opatrenia, týkajúce sa informovanosti a publicity priamo na mieste, budú obsahovať nasledovné:
(i)	 V prípade investícií do infraštruktúry, pri ktorých presahujú náklady 1 milión EUR:
- 	reklamné pútače (billboardy) budú postavené na takých miestach a inštalované v súlade s ustanoveniami predpisu a rozhodnutia spomínaného v odseku 2 vyššie a s technickými špecifikáciami príručky, ktorú má zabezpečiť Delegácia EK v patričnej krajine.
- 	stále pamätné plakety pri infraštruktúrach, ktoré sú dostupné širokej verejnosti, ktoré majú byť inštalované v súlade s ustanoveniami predpisu a rozhodnutia, ktoré sú uvedené v odseku 2 vyššie a  s technickými špecifikáciami príručky, ktorú má zabezpečiť Delegácia EK v patričnej krajine.
 (ii) V prípade produktívnych investícií, opatrenia na rozvoj miestneho potenciálu a všetky ďalšie opatrenia, ktoré dostávajú finančnú pomoc z PHARE, Ispa alebo Sapard:
- 	opatrenia, ktoré spôsobia, že si budú potenciálni prijímatelia pomoci a široká verejnosť uvedomovať existenciu pomoci zo strany PHARE, Ispa alebo Sapard, v súlade s ustanoveniami citovanými vyššie v odseku 3(b)(i).
-     opatrenia zamerané na žiadateľov o verejnú pomoc čiastočne financovanú zo strany PHARE, ISPA alebo SAPARD formou naznačenia formulárov, ktoré majú byť pri takýchto žiadostiach vyplnené a tým, že takáto časť pomoci prichádza zo strany EÚ, a konkrétne z programov PHARE, ISPA alebo SAPARD, v súlade s ustanoveniami naznačenými vyššie.
4.	Zviditeľnenie pomoci EÚ v podnikateľských kruhoch a medzi potenciálnymi prijímateľmi pomoci a širokou verejnosťou
	4.1	  Podnikateľské kruhy
	Podnikateľské kruhy musia byť podľa možnosti čo najužšie zaangažované do tej pomoci, ktorá sa ich týka najbezprostrednejšie. 
Orgány zodpovedné za realizáciu pomoci zabezpečia existenciu vhodných kanálov na rozširovanie informácií pre potenciálnych prijímateľov pomoci, hlavne pre malé a stredne podniky. Tieto by mali zahŕňať aj náznak administratívnych postupov, ktoré je potrebné dodržiavať. 
	4.2	 Iní potenciálni prijímatelia pomoci
	Orgány zodpovedné za realizáciu pomoci zabezpečia existenciu patričných kanálov na rozširovanie informácií  pre všetky osoby, ktoré majú prospech alebo by mohli mať prospech z opatrení týkajúcich sa odbornej prípravy, zamestnanosti alebo rozvoja ľudských zdrojov. Toto sledujúc, zabezpečia spoluprácu orgánov pre odbornú prípravu a výcvik, ktoré sú zaangažované v zamestnanosti, podniky a skupiny podnikov, výcvikové strediská a mimovládne organizácie.
	Formuláre
	Formuláre vydané národnými, regionálnymi alebo miestnymi orgánmi, týkajúce sa oznámenia, žiadosti o pomoc a jej udelenia, ktoré sú určené pre konečných prijímateľov alebo akúkoľvek inú osobu, ktorá je oprávnená dostať takúto pomoc naznačia, že finančnú podporu poskytuje EÚ, a konkrétne programy PHARE, ISPA alebo SAPARD. Oznámenie o pomoci zaslanej prijímateľom pomoci uvedie aj výšku alebo percento pomoci financovanej programom, o ktorý ide. Ak takéto dokumenty majú na sebe zobrazený národný alebo regionálny emblém, ponesú aj logo EÚ v tej istej veľkosti.
4.3	Široká verejnosť
	Médiá
	Kompetentné orgány budú informovať médiá tým najvhodnejším spôsobom o akciách, ktoré sú spolufinancované zo strany EÚ, a hlavne zo strany PHARE, ISPA alebo SAPARD. Takáto účasť sa spravodlivo odzrkadlí v týchto informáciách.
	Za týmto účelom zahájenie operácií (akonáhle raz boli prijaté Komisiou) a dôležité etapy ich realizácie by mali byť predmetom informačných opatrení, hlavne pokiaľ ide o regionálne médiá (tlač, rozhlas a televíziu). V kandidátskej krajine musí byť zabezpečená vhodná spolupráca s Delegáciou EK.
	Princípy stanovené v dvoch predchádzajúcich odsekoch budú platiť na reklamy, takými ako sú komuniké pre tlač alebo propagačné komuniké.
	Informačné udalosti
	Organizátori informačných udalostí, akými sú konferencie, semináre, veľtrhy a výstavy v spojení s realizáciou operácií čiastočne financovaných zo strany programov PHARE, ISPA alebo SAPARD sa budú snažiť veľmi explicitne objasniť účasť EÚ. Bolo by možné využiť príležitosť na vystavenie európskych vlajok v miestnostiach, ktoré slúžia na zasadnutia a logo EÚ na dokumentoch, čo bude závisieť od okolností. Delegácia EK v kandidátskej krajine bude pomáhať, ak to bude potrebné, pri príprave a realizácii takých udalostí.
	Informačné materiály
	Publikácie (také, akými sú brožúrky, letáčiky) o programoch alebo podobných opatreniach financovaných alebo spolufinancovaných zo strany PHARE, ISPA alebo  SAPARD by mali obsahovať, na titulnej strane, jasné vyznačenie účasti EÚ, práve tak, ako logo EÚ tam, kde je použitý národný alebo regionálny emblém.
	V prípadoch, keď takéto publikácie obsahujú aj úvod, mal by byť podpísaný osobou, ktorá je zodpovednou v kandidátskej krajine a za Komisiu delegátom Komisie, aby sa zabezpečilo, že je celkom jasne prezentovaná účasť EÚ.
	Také publikácie sa budú odvolávať na národné a regionálne orgány, ktoré zodpovedajú za informovanie zainteresovaných strán.
	Vyššie uvedené princípy sa budú rovnako uplatňovať pri audiovizuálnych materiáloch.
5.	Špeciálne dojednania týkajúce sa reklamných pútačov (billboardov), pamätných plakiet a plagátov
	Aby sa zabezpečila viditeľnosť opatrení spolufinancovaných zo strany programov PHARE, Ispa alebo Sapard, zabezpečia kandidátske krajiny to, že sa bude konať v súlade s nasledovnými opatreniami, týkajúcimi sa informácií a publicity:
	Reklamné tabule (billboardy)
	Reklamné tabule, ktoré poskytujú informácie o účasti EÚ pri financovaní investícií, by sa mali postaviť na miesta všetkých projektov, pri ktorých predstavuje účasť EÚ 1 milión EUR alebo viac. A dokonca aj tam, kde kompetentné národné alebo regionálne orgány nepostavia reklamnú tabuľu, musia však aj tak oznámiť vlastnú angažovanosť pri financovaní pomoci zo strany EÚ na špeciálnej reklamnej tabuli (billboarde). Reklamné tabule musia mať takú veľkosť, ktorá je vhodná pre rozsah danej operácie (berúc do úvahy výšku spolufinancovania zo strany EÚ) a mali by byť pripravené  podľa inštrukcií, ktoré obsahuje vyššie spomínaná technická príručka, ktorá sa dá získať na Delegácií EK.
	Reklamné tabule by sa mali odstrániť najskôr šesť mesiacov po skončení prác a mala by ich nahradiť, kdekoľvek je to možné, pamätná plaketa, v súlade so špecifikáciami naznačenými v technickom manuáli spomínanom vyššie.
	Pamätné plakety
	Stále pamätné plakety by mali byť umiestnené na miestach, ktoré sú dostupné širokej verejnosti (kongresové centrá, letiská, stanice atď.). Okrem loga EÚ, musia takéto plakety uviesť čiastočné financovanie zo strany EÚ, spolu so zmienkou o relevantnom programe (PHARE, Ispa alebo Sapard).
	Tam, kde sa rozhodne národný, regionálny alebo miestny orgán alebo iný konečný prijímateľ pomoci postaviť reklamnú tabuľu, umiestniť pamätnú plaketu, vystaviť plagát alebo urobiť akýkoľvek iný krok na to, aby poskytoval informácie o projektoch s nákladmi, ktoré predstavujú menej ako 1 milión EUR, musí sa tam tiež vyznačiť účasť EÚ.
6.	Záverečné ustanovenia
	Zapojené národné, regionálne alebo miestne orgány môžu, v akomkoľvek prípade, vykonať dodatočné opatrenia, ak to považujú za vhodné. Budú konzultovať Delegáciu EK a informovať ju o iniciatíve, ktorú rozvíjajú, aby sa jej mohla Delegácia pri jej realizácii patrične zúčastňovať.

	Aby sa napomohlo realizácii týchto ustanovení, Komisia bude cez svoju Delegáciu priamo na mieste poskytovať technickú pomoc vo forme poradenstva (usmerňovania) v prípade požiadaviek týkajúcich sa dizajnu, kedykoľvek to bude potrebné. V príslušnom národnom jazyku sa pripraví príručka, ktorá bude obsahovať detailné usmernenia týkajúce sa dizajnu v elektronickej forme a táto bude na požiadanie k dispozícii.